BCPG คว้ารางวัลจาก The Asset
BCPG คว้ารางวัลยอดเยี่ยม “Best Acquisition Financing" จาก The Asset
24 ม.ค. 2561

 นายบัณฑิต สะเพียรชัย กรรมการผู้จัดการใหญ่ บริษัท บีซีพีจี จำกัด (มหาชน) หรือ BCPG รับรางวัล “Best Acquisition Financing” จากงานประกาศรางวัล  The Asset Triple A Country Awards 2017 จัดโดย The Asset นิตยสารธุรกิจการเงินชั้นนำของเอเชีย โดยรางวัลดังกล่าวได้จากการจัดหาเงินทุนเพื่อนำไปลงทุนในธุรกิจผลิตไฟฟ้าจากพลังงานความร้อนใต้พิภพ ที่ประเทศอินโดนีเซีย และเป็นเงินลงทุนสำหรับโครงการในอนาคต
โดยมีธนาคารกรุงเทพ จำกัด (มหาชน) หรือ BBL พร้อมด้วย ธนาคารมิซูโฮ จำกัด สาขากรุงเทพฯ และ ธนาคาร ไอซีบีซี (ไทย) จำกัด (มหาชน) เป็นผู้สนับสนุนทางการเงิน และ ธนาคาร ทิสโก้ จำกัด (มหาชน) เป็นที่ปรึกษาทางการเงิน  ณ โรงแรม โฟร์ ซีซั่น ฮ่องกง เมื่อเร็วๆ นี้